NLC Za Ta Tsunduma Yajin Aikin Gargadi Saboda Karancin Naira Da Man Fetur - Liberty TV/Radio - News - Voice For All! Vision For Alll!
Publisher (A.M)
March 15, 2023
A wata sanarwa da ta fitar dauke da sa hannun shugabanta Joe
Ajaero da babban sakataren ta Emmanuel Ugboaja, kungiyar
ta bukaci gwamnatin tarayya ta gaggauta kawo karshen
matsalar da ake ciki.
Kamar yadda sanarwar ta bayyana, matakin ya biyo bayan
taron kolin da kungiyar ta gudanar, wanda ya kaiga tsunduma
yajin aikin gargadin domin tilastawa gwamnati daukar
matakin magance matsalar.
Ta ce gaza wadata al’umma da takardun kudin Naira ya jefa
jama’a cikin matsin rayuwa, yayin da karancin man fetur ya
sake tsawwalla matsin rayuwar da ‘yan Nijeriyar ke fama da
shi.